
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 220 

12 Σεπτεμβρίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

184. Σύσταση Άμισθου Προξενείου της Ελλάδας με 
έδρα τη Γένοβα της Ιταλίας. 1 

ΚΑΝΟΝΙΣΤΙΚΕΣ ΔΙΑΤΑΞΕΙΣ 

448. Όργανα που αποφασίζουν ή γνωμοδοτούν και 
ειδικές ρυθμίσεις σε θέματα έργων που εκτε- 
λούνται από τις αυτοδιοίκητες αρχές του Αγί¬ 
ου Όρους σύμφωνα με το ειδικό καθεστώς του 
και σε εναρμόνιση με την κοινή εθνική νομοθε¬ 
σία. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 184 

Σύσταση Άμισθου Προξενείου της Ελλάδας με έδρα 
τη Γ ένοβα της Ιταλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 6 και 8 του άρθρου 
50 του Οργανισμού του Υπουργείου Εξωτερικών, που 
κυρώθηκε με το άρθρο πρώτο του ν. 3566/2007 «Κύρωση 
ως Κώδικα του “Οργανισμού του Υπουργείου Εξωτερι¬ 
κών”» (Α' 117). 

2. Τη διάταξη του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

3. Τη γνώμη της Πρεσβείας της Ελλάδα με έδρα τη 
Ρώμη, όπως διατυπώθηκε στο υπ’ αριθμ. Φ.2093/ΑΣ 
2006/20.11.2006 τηλεαντιγράφημά της. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την υπ’ αριθμ. 185/2007 γνωμοδότηση του Συμβου¬ 
λίου της Επικράτειας, με πρόταση της Υπουργού Εξω¬ 
τερικών, αποφασίζουμε: 


Αρθρο 1 

Σύσταση και καθορισμός περιφέρειας αρμοδιότητας 
Άμισθου Προξενείου Γένοβας 

α) Συνιστάται Άμισθο Προξενείο της Ελλάδας με έδρα 
την πόλη Γ ένοβα (Θοηονα) της Ιταλίας. 

β) Η περιφέρεια αρμοδιότητας του Αμισθου Προξενεί¬ 
ου με έδρα την πόλη Γ ένοβα εκτείνεται στην περιοχή 
(Γθρίοηο) ϋρυπε της Ιταλίας. 

Αρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 30 Αυγούστου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

ΚΑΝΟΝΙ ΣΤΙΚΕΣ ΔΙ ΑΤΑΞΕΙΣ 

( 2 ) 

ΚΑΝΟΝΙΣΤΙΚΗ ΔΙΑΤΑΞΗ ΥΠ’ ΑΡΙΘΜ. 448 
Οργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από 
τις αυτοδιοίκητες αρχές του Αγίου Όρους σύμφω¬ 
να με το ειδικό καθεστώς του και σε εναρμόνιση με 
την κοινή εθνική νομοθεσία. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη το άρθρο 6 του ν.δ. από 10.9.1926 
που κύρωσε τον Καταστατικό Χάρτη του Αγίου Όρους, 
επικυρώνουμε την κανονιστική διάταξη «Όργανα που 
αποφασίζουν ή γνωμοδοτούν και ειδικές ρυθμίσεις σε 
θέματα έργων που εκτελούνται από τις αυτοδιοίκητες 
αρχές του Αγίου Όρους σύμφωνα με το ειδικό καθεστώς 
του και σε εναρμόνιση με την κοινή εθνική νομοθεσία» 
που αποφασίσθηκε και ψηφίσθηκε από την Δισενιαύ- 
σιο Ιερά Σύναξη κατά τις υπό στοιχεία ΡΝ77.5.2002 και 
ΡΞ/10.4.2007 Συνόδους αυτής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΑΝΟΝΙΣΤΙΚΗ ΔΙΑΤΑΞΗ 

«Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από τις 
αυτοδιοίκητες αρχές του Αγίου Όρους σύμφωνα με το 
ειδικό καθεστώς του και σε εναρμόνιση με την κοινή 
εθνική νομοθεσία» 

Άρθρο Ιο 

Έκταση εφαρμογής 

Οι διατάξεις της παρούσας Κανονιστικής Διάταξης 
έχουν εφαρμογή σε έργα που εκτελούνται από τις προ- 
βλεπόμενες από τον Καταστατικό Χάρτη Αγίου Όρους 
αγιορείτικες αυτοδιοίκητες αρχές, όσες φορές υπάρχει 
ανάγκη εφαρμογής του ειδικού νομικού καθεστώτος του 
Αγίου Όρους σε εναρμόνιση με την κοινή εθνική νομο¬ 
θεσία περί δημοσίων έργων, δηλαδή το νόμο 1418/1984 
«Δημόσια Έργα και ρυθμίσεις συναφών θεμάτων» και 
τα εκτελεστικά του προεδρικά διατάγματα, όπως κάθε 
φορά ισχύουν. 

Άρθρο 2ο 
Αρμόδια Όργανα 

Αρμόδιοι για τη λήψη αποφάσεων κατά τις διατάξεις 
της κοινής εθνικής νομοθεσίας περί δημοσίων έργων 
για τα έργα που εκτελούνται από τους φορείς του άρ¬ 
θρου 1 της παρούσας είναι οι Ιερές Συνάξεις της Ιεράς 
Κοινότητος και των Είκοσι κυριάρχων Ιερών Μονών του 
Αγίου Όρους κατά το λόγο της αρμοδιότητάς τους, 
καθώς και τα εξουσιοδοτημένα από αυτές όργανα κατά 
τις οργανωτικές διατάξεις τους. 

Αρθρο 3ο 

Διευθύνουσα Υπηρεσία - Προϊσταμένη Αρχή 

1. «Διευθύνουσα Υπηρεσία» ή «Επιβλέπουσα Υπηρε¬ 
σία» ορίζεται η Τεχνική Υπηρεσία κάθε μιας από τις 
αγιορείτικες αυτοδιοίκητες αρχές, που πληροί τους 
απαραίτητους όρους επάρκειας και στελεχώνεται ή 
πλαισιώνεται από κατάλληλους τεχνικούς συμβούλους. 
Στη «Διευθύνουσα Υπηρεσία» συμμετέχει και στέλεχος 
του Κέντρου Διαφύλαξης Αγιορείτικης Κληρονομιάς 
(ΚεΔΑΚ), εφόσον τούτο προβεί στον ορισμό του, εντός 
τεσσαρακοπενθημέρου από την πρόσκληση που απευ¬ 
θύνει η Προϊσταμένη Αρχή. 

2. «Προϊσταμένη Αρχή» ή «Εποπτεύουσα Αρχή» ορίζεται 
η Ιερά Σύναξη κάθε μιας από τις αγιορείτικες αυτοδιοί¬ 
κητες αρχές. Ειδικότερα: 

α) Για έργα που εκτελούνται στις Ιερές Μονές και τα 
εξαρτήματά τους Προϊσταμένη Αρχή είναι η Ιερά Σύναξη 
της κυρίαρχης Ιεράς Μονής. 

β) Για έργα που χαρακτηρίζονται ως «κοινά» ή εκτελού- 
νται στο χώρο ευθύνης της Ιεράς Επιστασίας Προϊστα- 
μένη Αρχή είναι η Ιερά Κοινότης Αγίου Όρους Αθω. 

Αρθρο 4ο 
Τεχνικό Συμβούλιο 

Αρμόδιο «Τεχνικό Συμβούλιο» για έργα των φορέων 
του άρθρου 1 της παρούσας ορίζεται το Ειδικό Τεχνι¬ 
κό Συμβούλιο της Ιεράς Κοινότητος Αγίου Όρους Αθω, 
συλλογικό όργανο που αποτελείται από στελέχη του 
«Μηχανισμού Τεχνικής Υποστήριξης και Προληπτικού 
Ελέγχου» της Ιεράς Κοινότητος. Στο «Τεχνικό Συμβού¬ 
λιο» συμμετέχει και στέλεχος του Κέντρου Διαφύλαξης 


Αγιορείτικης Κληρονομιάς (ΚεΔΑΚ), εφόσον τούτο προ¬ 
βεί στον ορισμό του, εντός τεσσαρακοπενθημέρου από 
την πρόσκληση που απευθύνει η Προϊσταμένη Αρχή. 

Αρθρο 5ο 

Παρεκκλίσεις - Πρότυπα συμβατικά τεύχη 

1. Όπου επιτρέπονται παρεκκλίσεις από τις κείμενες 
διατάξεις για τη μελέτη και κατασκευή έργων των φο¬ 
ρέων του άρθρου 1 της παρούσας, αυτές εγκρίνονται 
από την κατά περίπτωση Προϊσταμένη Αρχή μετά από 
γνώμη του Τεχνικού Συμβουλίου. 

2. Πρότυπα συμβατικά τεύχη εγκρίνονται από την Ιερά 
Κοινότητα Αγίου Όρους μετά από γνώμη του Τεχνικού 
Συμβουλίου. 

Αρθρο 6ο 

Αιτήσεις θεραπείας 

1. Στις αιτήσεις θεραπείας του αναδόχου που ασκού¬ 
νται σύμφωνα με τις διατάξεις του άρθρου 12 του 
ν. 1418/1984 αποφασίζει, μετά από γνώμη του Τεχνικού 
Συμβουλίου, η Ιερά Κοινότης Αγίου Όρους, όταν πρόκει¬ 
ται για έργα των I. Μονών, και η Δισενιαύσιος Ιερά Σύ- 
ναξις, όταν πρόκειται για έργα της Ιεράς Κοινότητος. 

2. Οι αιτήσεις αυτές απευθύνονται στην Ιερά Κοινό¬ 
τητα ή την Δισενιαύσιο Ιερά Σύναξη αντίστοιχα και 
επιδίδονται στη Διευθύνουσα το έργο Υπηρεσία ή την 
Προϊσταμένη Αρχή, χωρίς να απαιτείται κοινοποίηση 
στον Υπουργό Περιβάλλοντος, Χωροταξίας και Δημο¬ 
σίων Έργων. 

Άρθρο 7ο 

Μεταβατικές και τελικές διατάξεις 

1. Γ ια όσα έργα έχουν καταρτισθεί συμβάσεις πριν από 
την ισχύ της παρούσας, αποφασίζουν ή γνωμοδοτούν 
τα καθοριζόμενα με την παρούσα όργανα και αναγνω¬ 
ρίζονται όσες πράξεις έχουν γίνει. 

2. Θέματα που δεν ρυθμίζονται ειδικά με τις διατάξεις 
της παρούσας διέπονται από την κοινή εθνική νομοθε¬ 
σία περί δημοσίων έργων με ανάλογη εναρμόνιση προς 
το ειδικό καθεστώς του Αγίου Όρους. 

3. Γ ια τη ρύθμιση λεπτομερειών που απαιτούνται για 
την εκτέλεση της παρούσας, η Ιερά Κοινότης εκδίδει 
Εσωτερικές Κανονιστικές Αποφάσεις που δεν μπορούν 
να αντίκεινται στις διατάξεις της παρούσας. 

4. Όπου δεν προκύπτει ανάγκη τήρησης της εθνικής 
νομοθεσίας περί δημοσίων έργων, ισχύει η ειδική σχε¬ 
τική νομοθεσία για το Άγιον Όρος, όπως αυτή ορίζεται 
από το άρθρο 105 του Συντάγματος, τον Καταστατι¬ 
κό Χάρτη Αγίου Όρους, το νομοθετικό διάταγμα της 
10/16.9.1926 που τον κυρώνει και το άρθρο 9 του νόμου 
1198/1981. 

Αρθρο 8ο 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η κανονιστική αυτή διάταξη να δημοσιευθεί στην Εφη¬ 
μερίδα της Κυβερνήσεως. 

Αθήνα, 19 Ιουλίου 2007 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

